Neuvoston asetus (ETY) N:o 2036/90, annettu 16 päivänä heinäkuuta 1990, lopullisen polkumyyntitullin käyttöön ottamisesta Japanista peräisin olevan ferroboorin tuonnissa ja tässä tuonnissa käyttöön otetun väliaikaisen polkumyyntitullin lopullisesta kantamisesta



Virallinen lehti nro L 187 , 19/07/1990 s. 0001 - 0002

Suomenk. erityispainos Alue 11 Nide 16 s. 0038

Ruotsink. erityispainos Alue 11 Nide 16 s. 0038



NEUVOSTON ASETUS (ETY) N:o 2036/90, annettu 16 päivänä heinäkuuta 1990, lopullisen polkumyyntitullin käyttöön ottamisesta Japanista peräisin olevan ferroboorin tuonnissa ja tässä tuonnissa käyttöön otetun väliaikaisen polkumyyntitullin lopullisesta kantamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon polkumyynnillä tai vientituella muista kuin Euroopan talousyhteisön jäsenvaltioista tapahtuvalta tuonnilta suojautumisesta 11 päivänä heinäkuuta 1988 annetun neuvoston asetuksen (ETY) N:o 2423/88(1) ja erityisesti sen 12 artiklan, ottaa huomioon komission mainitussa asetuksessa säädettyä neuvoa-antavaa komiteaa kuultuaan tekemän ehdotuksen, sekä katsoo, että: A. Väliaikaiset toimenpiteet 1) Komissio otti asetuksella (ETY) N:o 665/90(2) käyttöön suuruudeltaan 23,3 prosenttia nettohinnasta tullaamattomana vapaasti yhteisön rajalla olevan väliaikaisen polkumyyntitullin tuotaessa Japanista peräisin olevaa ferrobooria, lukuun ottamatta ferrobooria, jota Yahagi Iron Co. Ltd, Nagoya, valmisti ja myi vientiin ja jonka tullin määräksi vahvistettiin 11,4 prosenttia. B. Menettelyn jatko 2) Osapuolille, joiden etua asia koskee, annettiin tiedoksi alustavan tutkimuksen pääasialliset päätelmät, ja ne saivat mahdollisuuden ilmaista kirjallisesti näkökantansa ja pyytää kuulluksi tulemista asetuksen (ETY) N:o 665/90 voimaantuloa seuraavan kuukauden aikana. Ainoastaan yksi viejä ilmoitti näkökantansa alustavista toteamuksista. C. Polkumyynti 3) Viejä kiisti, että eri polkumyyntimarginaalit vastaisivat asetuksella (ETY) N:o 665/90 käyttöön otettuja väliaikaisia tulleja. 4) Komissio käytti kuitenkin edelleen samaa menetelmää määrittääkseen normaaliarvon ja vientihinnan niiden japanilaisten yritysten toimitiloissa, joiden se tiesi vievän ferrobooria. Polkumyyntimarginaalien välillä havaittua eroa pidettiin kyseisten yhtiöiden noudattamien hintojen eroista johtuvana. 5) Sama viejä painotti edelleen, että komission olisi hintoja verratessaan otettava huomioon tuotteen eri kokomuodot (paakut, rakeet ja jauhe). Viejä ei esittänyt mitään kokomuotojen erojen vaikutusta hintojen verrattavuuteen koskevia uusia todisteita, jotka voisivat oikeuttaa asetuksen (ETY) N:o 665/90 johdanto-osan 13 kappaleessa kuvatun menettelyn muuttamisen. Olisi kuitenkin korostettava, että kyseisen viejän esittämällä menettelytavalla ei ole mahdollista vahvistaa polkumyyntimarginaalia, joka olisi alhaisempi kuin asetuksessa (ETY) N:o 665/90 laskettu polkumyyntimarginaali. 6) Koska Japanista peräisin olevaa tuontia koskevan väliaikaisen tullin käyttöön ottamisen jälkeen komissiolle ei ilmoitettu polkumyyntiin liittyvistä uusista tekijöistä, komissio piti tästä asiasta asetuksessa (ETY) N:o 665/90 esittämiään päätelmiä lopullisina. D. Vahinko 7) Ottaen huomioon sen, ettei yksikään osapuoli, jonka etua asia koskee, esittänyt asetuksessa (ETY) N:o 665/90 esitettyihin väliaikaisiin vahinkoa koskeviin päätelmiin liittyviä uusia tekijöitä, komissio piti näitä päätelmiä lopullisina. E. Yhteisön etu 8) Koska tästä asiasta ei tehty havaintoja, komissio vahvistaa päätelmän, jonka mukaan toimenpiteiden toteuttaminen on yhteisön edun mukaista. F. Tullimäärä 9) Väliaikaisen tullin määrä vastasi todettuja polkumyyntimarginaaleja, jotka ovat japanilaiselle viennille erillisinä vahvistettuja vahinkokynnyksiä alhaisempia. Koska komission väliaikaiset päätelmät vahvistettiin, lopullisten polkumyyntitullien määrien olisi vastattava väliaikaisten tullien määriä. G. Väliaikaisen tullin kantaminen 10) Todettujen polkumyyntimarginaalien huomattavuuden ja yhteisön tuottajille aiheutuneen vahingon vakavuuden vuoksi väliaikaisten polkumyyntitullien vakuutena olleet määrät olisi tarpeen kantaa kokonaisuudessaan, ON ANTANUT TÄMÄN ASETUKSEN: 1 artikla 1. Otetaan käyttöön suuruudeltaan 23,3 prosenttia nettohinnasta tullaamattomana vapaasti yhteisön rajalla oleva väliaikainen polkumyyntitulli tuotaessa CN-koodiin ex 7202 99 90 (Taric-koodi 7202 99 90*20) kuuluvaa ja Japanista (Taric-lisäkoodi 8441) peräisin olevaa ferrobooria, lukuun ottamatta ferrobooria, jota Yahagi Iron Co. Ltd, Nagoya valmistaa ja myy vientiin (Tariclisäkoodi 8440) ja jonka tullin määräksi vahvistetaan 11,4 prosenttia. 2. Sovelletaan voimassa olevia tulleja koskevia säännöksiä. 2 artikla Asetuksen (ETY) N:o 665/90 mukaisesti väliaikaisen polkumyyntitullin vakuutena olleet määrät kannetaan lopullisesti ja kokonaisuudessaan. 3 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 16 päivänä heinäkuuta 1990. Neuvoston puolesta Puheenjohtaja G. DE MICHELIS (1) EYVL N:o L 209, 2.8.1988, s. 1 (2) EYVL N:o L 73, 20.3.1990, s. 6